ครึ่งบ่าย…ไม้สั้น – บล.คันทรี่ กรุ๊ป
ครึ่งบ่าย...ไม้สั้น - บล.คันทรี่ กรุ๊ป
28 มิ.ย. 2559

สรุปตลาดภาคเช้า 
ตลาดภาคเช้าปรับตัวเพิ่มขึ้นเล็กน้อย ดีกว่าตลาดในภูมิภาคตะวันตก ขณะที่ภาพรวมของดัชนีในเอเชียเคลื่อนไหว ไร้ทิศทางในช่วงเช้า จากผลกระทบจากปัญหา BREXIT ที่ยังขาดความชัดเจน โดยหุ้นในกลุ่มสื่อสารเป็นหุ้นที่ปรับตัวเพิ่มขึ้นโดดเด่นในวันนี้
 
แนวโน้ม ภาคบ่าย
คาดดัชนีจะแกว่งตัวกรอบแคบ ประเมินหุ้นที่เกี่ยวข้องกับ Domestic Play ยังคงเป็นหุ้นที่ตลาดให้ความสนใจมากกว่า Global Play และ Commodity ประเมินหุ้นรับเหมา พาณิชย์ และอสังหา มีความน่าสนใจ จากภาพรวมเศรษฐกิจในประเทศฟื้นตัว
 
วิเคราะห์ทางเทคนิค
ECF
ราคาปิด   3.66    บาท
แนวรับ 3.62 บาท  
แนวต้าน 3.74, 3.90 บาท
แนว cut หากราคาหุ้นมีโอกาสหลุด 3.58 บาท
กราฟ ECF เดินหน้าเป็นขาขึ้นระยะกลางชัดเจนแล้ว แต่ในระยะสั้นมีการพักตัวตามแนวของ กรอบ up trend ซึ่งล่าสุดอยู่ในเส้นแนวรับ  โดยมี MACD ชี้ขึ้นเตรียมที่จะผ่านแนวศูนย์ เพื่อยืนยันการเกิดแนวปรับขึ้นในระยะกลางแล้ว  ดังนั้นแนะนำเข้าซื้อโดยมีแนวต้านสั้นที่ 3.90 บาท
 
เด็กแนว
 TPOLY ในอดีตที่สั่งสมปัญหามา เพราะงานเดิมนั้นต้นทุนสูง ส่งผลให้การรับรู้รายได้ประสบผลขาดทุนต่อเนื่องมาหลายปี  ตอนนี้ทุกอย่างเคลียร์และลงตัวหมดแล้ว งานใหม่ในมือระดับ 6 พันล้านบาทล้วนเป็นงานที่สร้างกำไรเติบโต  จะเห็นได้ว่า Q1 พลิกกลับมามีกำไรครั้งแรกอย่างน่าชื่นชม 
ขณะที่ปัจจัยสำคัญมาก็คือโรงไฟฟ้า 36 mw ที่จะเปิดประมูลภายในไม่เกินเดือนกรกฏาคมนี้  จะทำให้บริษัทมีโอกาสรับงานมูลค่าหลายพันล้านบาท เพราะเป็นผู้ชำนาญในการก่อสร้างในพื้นที่ทางใต้อยู่แล้ว  ถ้าหากบริษัทลูก TPCH ชนะการประมูลเท่าไรก็ตามตัวแม่ก็ได้งานก่อสร้างไปกิน และมีส่วนแบ่งรายได้อีกเป็น 2 เด้งว่างั้นเลย แค่นั้นยังไม่พอบริษัทจับมือกับโซล่าร์ตรอน ในการสร้าง solar roof 
ซึ่งอันนี้จะเป็นงานต่อเนื่องไปเรื่อยๆ   ส่วนรถไฟทางคู่ และการก่อสร้างทางหลวง ทางใต้ซึ่งจะมีมากนั้นก็เป็นส่วนเติมให้กับ backlog บริษัทเช่นกัน   ขณะที่การถือหุ้น TPCH 41% ทำให้มีการรับรู้ส่วนแบ่งรายได้เข้ามาเต็มที่จากปี 59 เป็นต้นไป เพราะ TPCH บันทึกการจ่ายไฟโรงไฟฟ้าขนาดใหญ่แล้ว 3 โรงและเป็นหุ้นที่มีอนาคตแข็งแกร่งมากทุกโบรกมองกันตาเป็นมันสำหรับเชียร์ให้ซื้อหุ้น  ทำให้ TPOLY มี hidden value ซ่อนในการถือนี้เพิ่มขึ้น  นักวิเคราะห์ประเมินเบื้องต้นราคา TPOLY 3.90 บาท แบบยังไม่นับมูลค่าซ่อนจากลูกอีกกว่า 2.4 พันล้านบาทเลยนั่น  เยอะแยะอะไรปานนั้น
แนวโน้มกราฟ TPOLY ลงลึก และรับอยู่ที 2.80 บาทเป็นครั้งที่ 3 เกิดสัญญาณซื้อแบบ Triple bottom โดยมี RSI ไต่ระดับสวนทางแบบ Divergence  ส่งสัญญาณการดีดตัวในระยะกลางเกิดขึ้นแล้ว โดยระยะสั้นมีแนวต้านสำคัญ 3.30 บาท ที่น่าจะทดสอบได้ แนะนำซื้อ